# data[].attributes.body
Hazel je šesnaestogodišnja djevojčica koja se bori s rakom štitnjače u posljednjoj fazi. Iako svjesna da će uskoro umrijeti, trenutni lijek osigurava joj još malo dodatnog vremena. Na grupi za podršku upoznaje Augustusa, zgodnog sedamnaestogodišnjaka u remisiji, kojemu je okrutna bolest oduzela nogu. U priči o životu i smrti, ovo dvoje mladih naći će jedno u drugome srodnu dušu te sadašnjost pretvoriti u vječnost.

# data[].attributes.body
Ovo je priča o našoj najuspješnijoj skijašici svih vremena - jednoj i jedinoj Janici Kostelić. To je priča o njenom djetinjstvu i odrastanju i o teškim borbama koje je vodila s velikim i moćnim silama i samom sobom. O jednom snu koji je pretvoren u stvarnost i o godinama truda, muke, boli ispisanih na snijegu i ledu. Priča je to bajkovita i duhovita o jednoj pobjedi i o trenucima najvećih trijumfa, priča o "trnovitom putu do zvijezda".

# data[].attributes.body
Roman novinarke Radija Vukovar, Alenke Mirković, o nekoliko mjeseci prije opsade Vukovara i za vrijeme opsade grada. Autorica jasnim i preciznim iskazom poput ratnoga izvjestitelja pripovijeda o stvarnim događajima iz Domovinskoga rata, dajući čitatelju na uvid i osobnu ispovijest mlade žene zahvaćene ratom i kroniku ekipe Radija Vukovar. Izvještavajući o najvećoj hrvatskoj ratnoj tragediji, autorica će, ne zauzimajući političku stranu, otkrivati postupke vlasti i medija, govoriti o onome što je vidjela i o čemu može svjedočiti.

# data[].attributes.body
U ovom zanimljivom romanu autor progovara o pitanju života i smrti. Georg je petnaestogodišnjak koji dobiva pismo svoga oca, koji je mrtav već jedanaest godina. U svom pismu otac mu govori o sjećanjima na njihovo zajedničko druženje, o svojoj tajanstvenoj ljubavi prema Narančastoj djevojci i suočava ga s pitanjima života i smrti. Zapravo mu otkriva veliku tajnu, a to je da je život veličanstvena bajka, ako se prihvate neka pravila koja ne moramo nužno i razumjeti.

# data[].attributes.body
Heda je djevojka iz tipične zagrebačke obitelji koja želi biti voljena, prihvaćena, posebna. Obiteljski problemi, nedostatak dobre komunikacije i potraga za svojim "ja" odvode je u društvo alkohola, droge, kratkrotrajnih intimnih veza. Tragedija je neizbježna.

# data[].attributes.body
Priča  o proslavljenom plivaču Gordanu Kožulju. Kožulj je autorici knjige otkrio trenutke svojih najvećih pobjeda (bio je četverostruki olimpijac, osvajač Svjetskog kupa, svjetski rekorder, osvajač zlatnih, srebrnih i brončanih odličja), ali i poraze koje je doživio tijekom bogate plivačke karijere. Gordan Kožulj danas je veleposlanik sporta, snošljivosti i "fair playa" pri Vijeću Europe, veleposlanik promicanja kulture i olimpijske izobrazbe Hrvatskoga olimpijskog odbora.

# data[].attributes.body
Priča o djevojci Viti Mayer koja se ludo zaljubljuje u dečka koji joj ni po čemu ne odgovara. Ona silno želi biti cool cura, počinje markirati, pušiti, piti. Upušta se u intimne odnose sa svojim odabranikom i uskoro ostaje trudna...

# data[].attributes.body
August (Auggie) Pullman rođen je s deformacijom lica zbog koje – sve dosad - nije išao u školu. Sad se sprema krenuti u peti razred u školi Beecher, a svatko tko je ikada bio novi učenik u školi zna kako to može biti teško. Stvar je u tome da je Auggie zapravo običan dječak s neobičnim licem. No, može li uvjeriti kolege da je isti kao i oni, unatoč tome kako izgleda?

# data[].attributes.body
Priča iz romana prati razorno djelovanje droge na mlade, protagoniste u lancu dobavljač – konzument, umrežavanje interesa, posljedice za pojedinca i okolinu i isprepletenost njihovih sudbina koje započinju neostvarenim potencijalima narkomana. Koristeći riječi iz žargona narkomana, neizbježne anglizme, udubljivanje u obiteljsku i društvenu problematiku te ambijent, autor stvara uvjerljivu priču o drogi koja je uvijek i neupitno tragična po sve sudionike!

# data[].attributes.body
Potresna ispovijest mlade žene koja je s devetnaest godina oboljela od bulimije,  Budući da se bazira na ozbiljno poljuljanoj psihičkoj ravnoteži, bulimija je često popraćena i drugim štetnim pojavama, a u slučaju pripovjedačice ovoga romana to je alkoholizam. Bolest ujedno razara i njezine međuljudske odnose. Proces izliječenja vodi putem uspostave unutrašnje ravnoteže i postupnoga prihvaćanja sebe, a nije nimalo lak ni jednostavan.

# data[].attributes.body
Priča o djevojci Aniti koja je postala žrtva silovanja. Kako bi se lakše nosila s traumom seli se s roditeljima u grad, a sa sobom nosi strahove, rane i traumu. U nju se zaljubljuje prijatelj iz razreda...

# data[].attributes.body
Potresan, poučan i tužan roman o seksualnom zlostavljanju u obitelji.  Hoće li Jasni nakon očeve smrti zarasti ožiljci? Hoće li snaga ljubavi i prijateljstva pomoći u stvaranju ljepše budućnosti?

# data[].attributes.body
Roman u kojem je ispričana sudbina darovite djevojčice koja zajedno s bratom Lukom ostaje bez roditelja. Bori se pronaći smisao, sportom pobjeđuje tugu, te snagom volje i vedrinom uspijeva držati korak s vršnjacima koji žive u cjelovitim ostavljajući dojam da se prilagodila društvenim pravilima. Njezin unutrašnji svijet, kao i njezine asocijativno-intelektualističke digresije razobličuju malograđanštinu, plitkost duha, egoizam, narcisoidnost i mediokraciju.

# data[].attributes.body
Roman za mlade, ali i roditelje -progovara o suvremenoj pošasti ovisnosti o drogi. Knjiga je pisana ležerno, pitko i duhovito i u početku ničim ne nagovještavajući da jedno dijete iz obitelji srlja u pakao ovisnosti. Tako je to obično i u pravom životu. Stoga ovaj roman djeluje i kao upozorenje svim mladima i njihovim roditeljima.

# data[].attributes.body
Život obitelji se postupno razotkriva iz pripovjedačkih perspektiva kućne pomoćnice, glavne junakinje Vande, njenih vršnjaka, majke, oca, bake, djeda, pa čak i kućnog ljubimca. Vanda se ponekad zanese gledajući sapunice na televiziji pa joj u školi ne cvatu ruže, ima prijateljicu sa velikim problemom, tatu koji je prezaposlen i nervozan, a mama čeka treće dijete. Uz to se Vanda zaljubljuje u krivu osobu, pa je to gura u niz nepromišljenih postupaka. Srećom tu je osoba koja će joj pomoći da se izvuče iz nevolje.